Drugi kutnjak (gornja vilica)
Drugi gornji kutnjak (lat. dens molaris secundus superior dex) je sedmi zub od medijalne linije u oba gornja kvadranta humane denticije. U kontaktu je sa prvim kutnjakom mezijalno i umnjakom (ukoliko je prisutan) distalno, a okludira sa drugim i trećim molarom iz donje vilice. Ovaj zub pokazuje pravilan znak ugla i luka i distalni nagib korijena. U gornjoj vilici postoje dva druga kutnjaka, a obilježavaju se na sljedeći način: stalni gornji desni drugi kutnjak – 17; stalni gornji lijevi drugi kutnjak – 27 Zub je morfološki i funkcionalno sličan prvom kutnjaku, ali je generalno manji od njega u svim dimenzijama. Osnovna uloga u mastikaciji mu je gnječenje i mljevenje hrane.